《和王伯友韵》
宋代·袁甫

三春强半麦青青，是处田家只望晴。
雪压霜欺愁正极，日融云净眼增明。
纷纷民瘼关吾念，得得天公相此得。
更问老农官与吏，几人贪浊几人清。

作者简介：庆元府鄞县人，字广微。袁燮子。少承家学，又受业于杨简。宁宗嘉定七年进士。为秘书省正字，奏称内外局势可惧，请严守帅之选，兴屯田之利。迁校书郎，又言边事之病在内不在外。历任监司及州府官，所至兴利除弊。入为中书舍人，屡奏边事当以上流为急，议和恐误事。累官至权兵部尚书、兼吏部尚书。卒谥正肃。有《蒙斋集》等。